Tänään ohjelmassa: -
Sudanin säälimätön diktaattori on syösty vallasta.
Omar al-Bashir kävi vuosia julmaa sotaa vähemmistöjä vastaan.
Nyt hänet on syösty vallasta, ja armeija hallitsee maata.
Koulutunneista puun varjossa kasvoi suuri koulu, -
joka antaa ruandalaisille lapsille tulevaisuuden ja toivon.
Maa, jossa kuoleman kulttuuri hallitsee lääketieteen etiikkaa.
Lääkärit surmaavat potilaita ilman omaisten suostumusta.
KRISTILLISEN MAAILMAN UUTISET
Tervetuloa uutisten pariin. Olen George Thomas. ―Wendy Griffith.
Sudanin armeija on syössyt presidentti al-Bashirin vallasta -
ja ottanut vallan maassa kahdeksi vuodeksi -
lähes neljä kuukautta jatkuneiden mielenosoitusten jälkeen.
Sudanin puolustusministeri kertoi, -
että maassa pidetään vapaat vaalit kahden vuoden kuluessa, -
ja julisti maahan kolmen kuukauden hätätilan.
Myös perustuslaki on lakkautettu sekä rajat ja ilmatila suljettu.
Uutinen on tärkeä maan kristityille ja muille vähemmistöille -
ja erityisesti Nubavuorten asukkaille, -
joita vastaan al-Bashir on hyökännyt vuosien ajan.
Tässä Gary Lanen raportti vuodelta 2015.
Presidentti Omar al-Bashir on käynyt yli 20 vuoden ajan -
sotaa Nubavuorten ja Etelä-Kordofanin asukkaita vastaan.
Sekä muslimit että kristityt vastustavat islamisaatiopyrkimyksiä.
He pelkäävät presidentin pitävän heitä vääräuskoisina -
ja haluavan tappaa heidät öljyn takia.
Kristitty ihmisoikeusaktivisti Nahmia Ibrahim Shaloka sanoo -
monien amerikkalaisten luulevan, että sota Nubavuorilla loppui, -
kun Etelä-Sudan itsenäistyi kolmisen vuotta sitten.
Päinvastoin. Presidentin sota kansaa vastaan on vain pahentunut.
Ilmaiskuja ja pommituksia on päivittäin.
Ne tuhoavat kouluja ja muita rakennuksia, -
kuten terveyskeskuksia ja kirkkoja.
Nubalaiset ovat huolissaan al-Bashirin uudesta suosikkihyökkäystavasta, -
laskuvarjopommeista.
Ne ovat hiljaisia tappajia, joita on vaikea havaita.
Hän on täysin keskittynyt tuhoamaan ihmisten elämän.
Hänen tähtäimessään ovat siviilit. Hän ei keskity mihinkään muuhun.
Uskonnonvapaustaistelija Tina Ramirez Hardwired-järjestöstä -
sanoo al-Bashirin olevan kaikkien Sudanin konfliktien ytimessä.
Konflikti ei ole kristittyjen ja muslimien välillä, -
vaan kaikki vastustavat al-Bashirin islamintulkintaa.
Sitä vastustetaan myös Etelä-Sudanissa.
Hän usuttaa eri ryhmittymiä toisiaan vastaan myös Etelä-Sudanissa.
Kansainvälinen rikostuomioistuin on etsintäkuuluttanut al-Bashirin -
rikoksista ihmisyyttä vastaan. Toistaiseksi häntä ei ole pidätetty.
Gary Lane on käynyt Sudanissa usein.
Onko armeijan vallankaappaus hyvä asia?
On hyvä, että kansa on päässyt islamistisesta hirmuhallitsijasta, -
joka hallitsi maata 30 vuotta ja yritti käännyttää ihmisiä muslimeiksi.
Kansainvälinen rikostuomioistuin etsintäkuulutti hänet sotarikoksista.
Hän kävi 20 vuotta jihadia Etelä-Sudanin kansaa vastaan, -
kunnes maa lopulta itsenäistyi, mutta kaksi miljoonaa ihmistä kuoli.
Miksi al-Bashir hyökkäsi kristittyjä vastaan?
Al-Bashir halusi tehdä maastaan islamilaisen ja hallita kaikkea.
Hänhän asetti voimaan sharia-lain heti päästyään valtaan vuonna 1989.
Naiset joutuivat peittämään päänsä. Sharia-lakihan on teillekin tuttu.
Toiseksi kristityt pitävät demokratiasta -
ja palvelevat Jumalaa, eivät valtiota. Al-Bashir piti heitä vääräuskoisina.
Voiko al-Bashir joutua kansainvälisen oikeuden eteen?
Sudanin väliaikaishallintoa johtava kenraali sanoi, -
ettei al-Bashiria luovuteta kansainväliseen rikostuomioistuimeen.
Mahdolliset syytteet ja oikeusjutut häntä vastaan tulevat Sudanin sisältä.
Mielenkiintoista. Kiitos, Gary Lane.
Ryan Boyette toimi 15 vuotta lähetystyössä Sudanin Nubavuorilla.
Nyt hän asuu Pohjois-Carolinassa.
Millainen vaikutus al-Bashirin syrjäyttämisellä on Sudanin -
ja erityisesti Nubavuorten elämään?
Nubavuorten asukkaat iloitsevat siitä, että al-Bashir on syrjäytetty vallasta.
Al-Bashir on polttanut heidän kyliään ja pommittanut heitä.
Viimeiset 8 vuotta on käyty sotaa, ja armeija on tappanut ihmisiä -
sekä tuhonnut kirkkoja ja sairaaloita.
Ihmisille on suuri helpotus, että tuo mies on nyt poissa.
Ihmiset eivät kuitenkaan odota suuria muutoksia, koska armeija pitää valtaa.
Myöskään khartumilaiset, jotka ovat osoittaneet mieltään joulukuusta asti, -
eivät ole tyytyväisiä siihen, että armeija päätti ottaa vallan.
Mielenosoitukset siis jatkuvat yhä, vaikka al-Bashir on lähtenyt.
Sinähän asuit Nubavuorilla ja raportoit hyökkäyksistä.
Niinpä jouduit hallinnon hyökkäysten kohteeksi. Kerro siitä.
Juuri niin. Menin etulinjaan ja raportoin konfliktin tapahtumista.
Niinpä jouduin hallinnon silmätikuksi.
Sudanin ilmavoimat pudotti kuusi pommia peräkkäin taloni katolle.
Hyppäsin kuoppaan, ja kranaatinsirpaleet lensivät ylitseni.
Sudanilainen vaimoni oli raskaana ja käymässä ystävänsä luona.
Kolmas pommeista osui lähelle häntä, ja hän suojautui kiven taakse.
Jumala varjeli hänet tuon kiven avulla. Sirpaleet kimposivat kivestä.
Kun poikamme syntyi, annoimme hänelle nimen Ebon eli avun kivi, -
koska Jumala varjeli meitä.
Miten Nuban seurakunta voi? Miten voimme rukoilla sen puolesta?
Nubavuorten seurakunnalla on todella vahva usko. Heitä on vainottu vuosia.
Heidän pastoreitaan on tapettu ja raahattu autojen perässä -
ja heidän kirkkojaan tuhottu. Se tekee heidän uskostaan vahvan.
Kun kirkko on tuhottu, heti seuraavana päivänä he alkavat taas rakentaa sitä.
Rukoilkaa, että he saisivat rauhan ajan, -
jotta he voisivat oppia enemmän Kristuksesta -
eikä heidän tarvitsisi kestää pommituksia, -
jotka tuhoavat heidän kirkkojaan ja kyliään.
Kerro vielä työstäsi nubalaisten hyväksi. Voitko palata Sudaniin?
Seurakunta on menettämässä sodan takia yhden sukupolven.
Lasten ja nuorten on saatava koulutusta ja opittava lukemaan.
Siksi perustimme järjestömme To Move Mountains.
Tarvitsemme apua, koska Nubassa apua ei ole juuri saatavilla.
Haluamme antaa heille hyvän koulutuksen, -
jotta he voivat lukea ja ymmärtää Jumalan sanaa.
Kiitos haastattelusta ja työstäsi Kristuksen hyväksi Sudanissa, Ryan.
Kiitos ja siunausta! ―Kiehtova haastattelu.
25 vuotta sitten 800 000 ihmistä kuoli Ruandan kansanmurhassa, -
joka kesti sata päivää.
Coloradolaisnainen lähti kotoaan tuomaan Ruandaan apua.
Kirjeenvaihtajamme Stephanie Riggs matkusti Ruandaan katsomaan, -
miten tuo uhraus muuttaa ihmisiä.
Minkä teitte yhdelle veljistäni, sen teitte minulle. (Matt. 25:40)
William and Kevine ovat köyhiä, mutta heillä riittää asennetta.
Heillä on sisua kävellä joka päivä yhdeksän kilometrin matka kouluun.
Näin he ovat tehneet jo seitsemän vuotta.
Heidän koulunsa on toivon lähde pääkaupunki Kigalin lähellä.
Sen nimi on Hope Haven eli toivon satama.
25 kilometrin säteellä ei ollut yhtään koulua.
Se ei pysäyttänyt Susan Hollernia, joka muistaa vielä oppitunnit -
tämän suuren akasiapuun varjossa. ―Tunnit pidettiin tässä, -
ja koko tämä alue oli pusikkoa. Ruoho oli lähes parimetristä.
William ja Kevine olivat mukana.
Olit puun alla seitsemän vuotta sitten. ―Kyllä.
Puun alla emme olleet kovin iloisia, koska se ei näyttänyt mukavalta.
Nyt rakennukset ovat suuria, eikä sade kastele meitä.
Antauduin täysin Herralle ja pyysin Häntä ottamaan vallan elämässäni.
Innostus on huipussaan, kun työntekijät ja oppilaiden vanhemmat -
jakavat yhteisen näyn koulusta, yhteisöstä ja perheestä.
Viimeisten viiden vuoden aikana olemme rakentaneet 3 500 neliötä.
Kaikki työntekijät ovat omaa porukkaa.
He ovat oppineet muurausta, sementin käsittelyä, katonrakennusta -
ja muita taitoja, joiden avulla he voivat saada töitä muualta.
Puu kasvaa yhä pääoven edustalla muistuttaen siitä, -
että pienistäkin siemenistä voi kasvaa suuria asioita, jos niitä hoivataan.
Haluan lääkäriksi.
Haluan olla Maailmanpankin johtaja. ―Haluan isona opettajaksi.
Valtakunnallisten kokeiden perusteella unelmista voi tulla totta.
Kaikki kokeeseen osallistuneet menestyivät loistavasti, -
ja Hope Haven oli Ruandan parhaiten menestynyt koulu.
Se on totta. Voitko uskoa? ―En.
Te olette maan terävimpiä kyniä. ―Kyniä? En pidä meitä kyninä.
Koulu on erityisen tärkeä Ruandan väkivaltaisen historian vuoksi.
Vain 25 vuotta sitten oppilaiden vanhemmat olivat sodan eri puolilla.
Valtion edistämässä kansanmurhassa vallassa olleet hutut tappoivat -
noin sadan päivän aikana miljoona tutsivähemmistöön kuuluvaa.
Hope Haven muuttaa joka päivä monien alueen perheiden elämän.
Nostan lipun Herralle ja annan Hänelle kunnian. Hän siunasi meitä -
antamalla tämän naisen avuksemme. Hän teki kaikkensa hyväksemme.
Koulutamme lapset ja tarjoamme heille kaksi ateriaa päivässä.
He ovat täällä seitsemästä neljään. Vanhemmat tekevät työtä ja oppivat.
Mistä saat rahat tähän? ―Se on ihme. Yksityisten lahjoitusten kautta.
Se hermostuttaa välillä, mutta Jumala on yltäkylläisyyden Jumala.
William, Kevine ja yli 650 muuta lasta saavat unelmoida suuria.
En tiedä, toteutuuko unelmani, mutta haluan presidentiksi.
Ruandan presidentiksikö? ―Niin.
Voin kuvitella tuon pikkupojan presidenttinä. ―Niin minäkin.
Kiitos hienosta jutusta, Stephanie. Koulun johtaja pyytää rukousta, -
koska hän aikoo rakentaa oppilailleen lukion. Lisätietoja kotisivuiltamme.
Tässä maassa avustettua itsemurhaa pidetään lääketieteellisenä hoitona, -
vaikkei sairaus johtaisi kuolemaan.
Rakkaitaan menettäneet ovat vihaisia ja taistelevat järjestelmää vastaan.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Kun Belgia laillisti eutanasian, arvostelijat varoittivat, -
että maa lähti vaaralliselle tielle. Nyt pohjakosketus voi olla lähellä.
Dale Hurd kertoo Brysselistä, -
että Belgiassa kuoleman kulttuuri on valtaamassa lääketieteen etiikan.
Belgia on kuuluisa ruuastaan, kuten vohveleista ja suklaasta.
Se tunnetaan myös maailman liberaaleimmista eutanasialaeistaan.
Elämänsä voi päättää -
kertomalla lääkärille kärsivänsä kestämättömiä tuskia.
Parantumattomasti sairaat lapset voivat saada -
tapporuiskeen vanhempiensa suostumuksella.
Tom Mortierin äiti kuoli eutanasian seurauksena vuonna 2012 -
parantumattoman masennuksen takia.
Äiti oli fyysisesti terve, -
mutta sai mielenterveysongelmien takia tapporuiskeen onkologilta.
Asiasta kerrottiin omaisille vasta kuoleman jälkeisenä päivänä.
Äidillä oli mielenterveysongelmia. Hän taisteli masennuksen kanssa -
koko elämänsä ja oli psykiatrin hoidossa. Yhteytemme katkesi.
Vuotta myöhemmin hän kuoli.
Mortier teki asiasta valituksen, mutta se hylättiin.
Hän teki vetoomuksen Euroopan ihmisoikeustuomioistuimeen, -
joka on luvannut käsitellä asian. Robert Clark on hänen asianajajansa.
Miten fyysisesti terve nainen, joka on taistellut masennuksen kanssa -
ja voinut välillä paremmin ja välillä huonommin, voidaan tappaa -
demokraattisessa länsimaassa ilman, että hänen perheensä tietää asiasta?
Asiasta tekee oudomman se, että naisen eutanasian tehnyt lääkäri -
istuu valtion elimessä, jonka pitäisi valvoa eutanasialakia.
Wims Distelman, jota on verrattu edesmenneeseen Jack Kevorkianiin, -
veti kerran Auschwitzissa "Arvokas kuolema" -eutanasiakierroksen.
Hän on Belgian eutanasia- komission puheenjohtaja.
Tässä on vakava eturistiriita.
Sama ihminen toimii juttujensa tuomarina ja täytäntöönpanijana.
Komissio ei tehnyt mitään, kun dementiapotilas kuoli pyytämättään.
Yksi lääkäreistä lähti komissiosta.
Hän ei halunnut olla mukana komiteassa, joka rikkoo lakia.
Komissio on käsitellyt yli 13 000 eutanasiatapausta.
Tietääkseni yksikään niistä ei ole edennyt syyttäjälle.
Eettiset raja-aidat kaatuvat Belgiassa. Tappamisesta on tullut osa hoitoa.
Tarjoamme kuolemaa hoitokeinona ei-tappaviin sairauksiin.
Ihmisille on tarjottu eutanasiaa, vaikka he eivät edes harkinneet sitä.
Eutanasiaan oikeuttavia kriteereitä kevennetään koko ajan.
Viime raportointijaksolla -
eutanasia on suoritettu jopa 9―11-vuotiaille lapsille.
Eutanasian tarjonta luo sille kysyntää.
Eutanasiasta tulee yhä useammille pääasiallinen kuolintapa.
Jos joku haluaa kuolla ja ikään kuin valmistautuu hyppäämään sillalta, -
valtio ei estele vaan jopa työntää hänet alas.
Belgia on varoittava esimerkki eutanasiaa harkitseville maille.
Meidän pitää pohtia, haluammeko elää yhteiskunnassa, -
jonka lakien mukaan haavoittuvaa elämää pitää suojella -
ja että kaikki elämä ihmisen tilasta riippumatta on arvokasta?
Dale Hurd, CBN News, Bryssel.
Seuraavaksi: Pyhän maan hienot löydöt -
viittaavat Raamatun pääkohtiin ja kertovat elämästä Jerusalemissa.
Kyse on kilpailusta.
Keräsin paineita, ja ihmisillä oli odotuksia. ―Kyse on voittamisesta.
Sanomme aina: jatka harjoittelua. ―Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu. Voit luoda oman Superkirja-hahmosi.
Anteeksi! Olen pahoillani! Sori! Auts! ―Teetkö meistä pilaa?
Superkirja on mukana arjessa. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata iTunesista ja Google Playstä.
Löydä Jumalan lupaukset: -
Pelastan hänet, suojelen häntä, vastaan hänelle, autan häntä, -
vapautan hänet, kunnioitan häntä, annan pitkän iän, osoitan pelastuksen.
Koin olevani rakas ja tärkeä. ―Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Israelilaiset arkeologit ovat tehneet Daavidin kaupungissa -
ja sen lähistöllä kaksi tärkeää, Raamatun henkilöihin liittyvää löytöä.
Chris Mitchell kertoo, miksi löydöt ovat niin merkittäviä.
Löydöt tehtiin täällä Givatin kaivauksilla.
Se on osa Daavidin aikaista pääkaupunkia.
Arkeologit löysivät tästä rakenteesta todisteita suuresta tulipalosta, -
jonka he uskovat tapahtuneen babylonialaisten tuhottua kaupungin.
Tässä näkyvä tuhka kertoo palosta.
Löydöt ovat vanha bulla ja sinetti.
Bulla on pieni savenpala, joka liitettiin kirjeeseen tai ruukkuun.
Näin varmistettiin, ettei niitä voinut avata huomaamatta.
Bullassa on erityinen nimi. ―Tässä lukee: Naatan Melek, -
kuninkaan palvelija. Nimi Naatan esiintyy Kuninkaiden kirjoissa.
Ei ole varmaa, että kyse on Raamatun Naatan Melekistä, -
mutta tohtori Geberovichin mukaan todisteet ovat vakuuttavat.
Nimi Naatan Melek on harvinainen. Myös ajoitus on oikea, 700-luku e. Kr.
Kolmanneksi mukana on titteli. Naatan Melek oli kuninkaan läheinen.
Löydöt avaavat Jerusalemin historiaa.
Tämä on minulle todella tärkeää. Ei vain historian takia, -
vaan koska tämä on kuin kuva siitä, mitä tässä tapahtui 2 600 vuotta sitten.
Löydöt maalaavat entistä tarkemman kuvan muinaisesta Jerusalemista -
ja Daavidin kaupungista. Chris Mitchell, Givatin kaivaukset.
Se oli kiehtovaa, kiitos Chris.
Kotisivuillamme on lisää vastaavia juttuja.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Krishnan isä vei hänet hindujuhlille rukoilemaan Jumalaa.
Krishna löysi kuitenkin Jumalan vasta iltapäiväkerhossa, -
jossa näytettiin Superkirjan jaksoja.
9-vuotias Krishna kävi isänsä kanssa rukoilemassa hindutemppeleissä.
Päiväkoti-ikäisenä kysyin isältäni, kuka Jumala on.
Muistan, että luin hindurukouksia ja kaadoin vettä uhrien päälle, -
mutta olin hämmentynyt.
Pohdin, miltä Jumala oikeasti näyttää.
Näyttääkö Hän samalta kuin patsaat?
Sitten Krishna meni iltapäiväkerhoon.
Siellä hän näki Superkirjan jakson tulisesta pätsistä.
Heidän käskettiin palvoa kuninkaan patsasta, mutta he kieltäytyivät.
He uskoivat Jumalan varjelukseen.
Krishna hämmästytti opettajaansa.
Muistan, että yhtäkkiä Krishna nosti kätensä ja kysyi, -
"Tarkoittaako tämä, ettei meidän pitäisi palvoa patsaita tai epäjumalia?"
Sanoin hänelle, että meidän pitää palvoa vain Herraa Jeesusta, -
joka loi taivaan ja maan.
Sen jälkeen Krishna teki päätöksen.
Kohotin käteni, koska halusin ottaa Jeesuksen vastaan Pelastajanani.
Krishna puhuu perheelleen Jeesuksesta -
ja rukoilee isänsä ja isovanhempiensa puolesta.
Olen kiitollinen, että sain tietää, että vain Jeesusta kuuluu palvoa.
Kiitos Superkirjasta!
Olipa suloista. ―Kaunis tarina.
Tässä kaikki tällä erää. ―Nähdään ensi viikolla. Siunausta!
Suomennos: Anni Lähteenmäki